****

**ÅRSMØTE 2025**

*Mælahallen, 18.03.2025 kl.18.00*

**SAKSLISTE:**

1. GODKJENNING AV DE STEMMEBERETTIGE MEDLEMMER

2. VALG AV DIRIGENT(ER)

3. VALG AV PROTOKOLLFØRER(E)

4. VALG AV 2 MEDLEMMER TIL Å UNDERSKIVE PROTOKOLLEN

5. GODKJENNING AV FORRETNINGSORDEN

6. GODKJENNING AV INNKALLING

7. GODKJENNING AV SAKSLISTEN

8. BEHANDLE KLUBBENS ÅRSBERETNING

9. BEHANDLE KLUBBENS REGNSKAP OG KONTROLLUTVALGETS BERETNING

10. VEDTA MEDLEMSKONTINGENT, TRENINGSKONTINGENT ELLER GI FULLMAKT TIL Å FASTSETTE TRENINGSAVGIFTER

11. VEDTA KLUBBENS BUDSJETT SKIEN GHOSTS BASKETBALLKLUBB

12. BEHANDLE FORSLAG OG SAKER

12 a) 1.Endring av lov om Skien basketballklubb

13. BESLUTTE OM DET SKAL ENGASJERES REVISOR

14. VALG AV STYRE

15. AVSLUTNING AV ÅRSMØTET

**SAK 5 FORRETNINGSORDEN FOR GJENNOMFØRING AV ÅRSMØTE**

*1. Gjennomføring av årsmøtet*

1.1 Årsmøtet ledes av den valgte dirigenten, og skal gjennomføres i samsvar med NIFs lov og denne forretningsorden.

1.2 Enhver som ønsker ordet på årsmøtet, må melde seg til talelisten og kan bare tale til årsmøtet når dirigenten har gitt vedkommende ordet.

*2. Taletid*

2.1 Medlem/årsmøtevalgt organ med forslag på saklisten, gis nødvendig taletid for å presentere forslaget.

2.2 For etterfølgende innlegg, er taletiden tre minutter for første innlegg, to minutter for andre innlegg og ett minutt for tredje innlegg. Ingen gis rett til ordet mer enn tre ganger i samme sak.

2.3 Etter forslag fra dirigenten eller et medlem/årsmøtevalgt organ, kan årsmøtet beslutte å:

- sette strek for de inntegnede talere

- sette strek for nye forslag

- øke antall innlegg

- endre taletiden

- gi taletid til personer uten talerett

2.4 Person med talerett som ber om ordet til forretningsorden har ett minutt taletid.

*3. Behandling av forslag på årsmøtet*

3.1 Person som vil fremme eventuelle forslag/endringsforslag, under årsmøtet må meddele forslaget skriftlig til dirigenten og være signert av medlemmet.

3.2 Forslag kan bare fremmes i saker som står på saklisten.

3.3 Etter at saklisten er godkjent, kan ikke forslag som fremgår av saklisten trekkes uten at årsmøtet aksepterer dette.

*4. Stemmegivning*

4.1 Stemmegivning gjennomføres i samsvar med dirigentens angivelse. Dirigenten skal klart angi hvilken sak det skal stemmes over.

4.2 Dersom det kreves eller er nødvendig med skriftlig avstemming, skal avstemming skje ved å benytte skriftlig skjema.

*5. Protokoll*

5.1 Det føres protokoll over årsmøtets forhandlinger. Protokollen føres av de årsmøtet har valgt til å føre protokoll.

5.2 I protokollen innføres hvem som har hatt ordet i sakene, hvilke forslag som er fremmet, hvem som er forslagsstiller, hvilke vedtak som er fattet i den enkelte sak, og resultatet av avstemninger med antall stemmer for og imot og ev. blanke stemmer.

5.3 Protokollen skal publiseres på idrettslagets hjemmeside så snart den er godkjent

**SAK 8 ÅRSBERETNING FOR 2024**

Medlemmer:

Klubben har pr 31.12.2024 222 medlemmer hvorav ca 125 er aktive medlemmer.

Organisasjon:

Styret

Leder: Axel Langaker

Nestleder: Stine Arnesen

Medlem: Christie Donkor, Dag Frogner, Jan Erik Gustavsen

Vara: Hanne Kraft

Kasserer: Lo Wuillot (1.1.24 - 1.8.24) og Stine Arnesen (1.8.24-31.12.24)

Kontingent/treningsavgift:

Faktura sendes ut ca 15.9 for eksisterende medlemmer.

Nye medlemmer kan prøve ut tilbudet gratis i inntil 4 uker før treningsavgift sendes ut.

For medlemmer som starter opp etter 31.12 faktureres halv treningsavgift.

* EasyBasket 6-8 år kr 1500,-
* EasyBasket 9-11 år kr 2000,-
* Ungdomslag med 2 faste treninger pr uke (J17B, G17B) kr 3000,-
* Yngre ungdomslag med 3 faste treninger pr uke (G14B, G15B, G16A) kr 3500,-
* Eldre ungdomslag med 3 faste treninger pr uke (G17A, G18A og G19A) kr 4000,-
* Seniorlag kr 1500,-

Trenere/kompetanse:

Klubben har i 2024 hatt noen utskiftninger i trenerstallen.

Pr 31.12.24 er det engasjert 5 hovedtrenere og 7 assistenttrenere.

Klubben har gjennomført trener og kamplederkurs høsten 2024 med 8 ungdommer som har gjennomført EasyBasket trenerkurs og 12 ungdommer som har gjennomført Kamplederkurs. Det er også gjennomført interne sekretariatkurs som bemannes av ungdommene i klubben.

Anlegg:

Aktiviteten i Skien Ghosts har i 2024 i hovedsak vært gjennomført i Mælahallen, som også er hjemmearena i forbindelse med seriespill. En del av treningstiden for noen av gruppene har også blitt gjennomført i Stevnehallen.

Klubben er opptatt av å ha et tilbud også i skoleferiene, og har i den forbindelse hatt noe treningstid i form av åren hall i Fritidsparken.

Klubben har en utebane som er plassert på Stevneplassen som blir godt brukt i sommerhalvåret.

Aktivitet:

Klubbens største aktivitet er EasyBasket og seriespill i aldersbestemte lag. Utover dette arrangerte klubben en felles sommeravslutning og juleavslutning. På seriekampene er det klubbens ungdommer som bemanner sekretariatet. Foreldrene bidrar med rigging/rydding og betjening i kiosk. Klubben har arrangert to EasyBasket turneringer. På disse turneringene var det de nyutdannede ungdommene som sto for sekretariat og dommerfunksjonen. Det ble to godt gjennomførte turneringer. På den første turneringen deltok også Skien Infity Chereleaderklubb som hadde flotte innslap i pausene.

Det er i sesong 2024/2025 satt om en treningstid pr uke med et gratis tilbud for jenter 12-16 år som kalles “Jenter rekrutt”. Dette er prioritert for å forsøke å rekruttere inn flere jenter i klubben.

Det ble i 2024 arrangert et Kick-Off arrangement i forkant av sesongstart. Det ble også arrangert en klubbtur til Oslo for å se på Herrelandslaget som ble en fullsatt buss og en fin sosial tur.

En viktig aktivitet i klubben er rekrutering. Klubben har deltatt på “barnas idrettsdag” og “Ungdommens idrettsdag” i Skien Fritidspark. I tillegg har klubben hatt stand på Herkules hvor en gjeng av våre ungdomsspillere gjorde en stor innsats for å synliggjøre klubben og dele ut flyers.

EasyBasket 6-8 år

EasyBasket-gruppen for 6 – 8 år ble ny-oppstartet høsten 2024. Gruppen trenes av hovedtrener Miguel Del Rey og assistenttrenere Sander Arnesen Lunden og Emilia Kristofiirsdottir. Det er fortsatt ønske om økt rekrutering på denne gruppen som er sammen med Easybasket 9-12 år den største rekruteringsarenaen for basketball og klubben vår. Gruppen trener en gang pr uke slik at de aller yngste kan delta på ulike aktiviteter. De ivrigste har deltatt på to turneringer og spilt som Skien Ghosts U9.

EasyBasket 9-12 år

EasyBasket 9-12 år har 18 aktive spillere. Gruppen trenes av hovedtrenere Tommy Towsen og Christian Andreassen og assistenttrenere Odin Donkor og Milla Hol. Gruppen trener to ganger pr uke og har deltatt på tre turneringer med U11 og U12 lag. Det er fortsatt ønske om økt rekrutering på denne gruppen som er sammen med Easybasket 6-8 år den største rekruteringsarenaen for basketball og klubben vår.

G13 (2010)

Klubben har ikke hatt G13 lag dette året.

G14 (2011)

G14 er en ivrig gjeng med 17 spillere. Laget spiller i seriens G14B og kjemper om førsteplassen på tabellen. Laget trener sammen med G15. Det har hatt flere trenerbytter og har nå Steven Andersen som hovedtrener med Viggo Rabben Dalene og Kristian Hornsletten som assistenttrenere og Jan Henriksveen som lagleder. G14 har meldt seg på sin første cup denne sesongen og reiser i mai 2025 til Pirates Cup i Kristiansand.

G15 (2010)

G15 er en ivrig gjeng med 16 spillere. Laget spiller i seriens G15B og kjemper om førsteplassen på tabellen. Laget trener sammen med G14. Det har hatt flere trenerbytter og har nå Steven Andersen som hovedtrener med Viggo Rabben Dalene og Kristian Hornsletten som assistenttrenere og Veronica Kise og Per Carlson som lagledere. G15 deltok mai 2024 på Pirates Cup og Bærum Open høsten 2024, og har for våren 2025 meldt seg på Gøteborg Basketballfestival som blir lagets første utenlandscup.

G16 (2009)

G16 ble seriemestere i B-serien i forrige sesong og deltok i Regionsmesterskapet. Fra sesong 2024/2025 har laget spilt i A-serien der laget har møtt tøffere motstand. Laget deltok på Aarhus Basketballfestival våren 2024 og kom til A-sluttspillet der. Dette var lagets første utenlandscup som ble en stor opplevelse for alle. Laget deltok på Drammen Scrimmage i sommerferien og tok dette som en sosial tur i innleid Air-bnb hus. Høsten 2024 deltok laget på Silver Cup på Kongsberg. For våren 2025 har laget meldt seg på Skøvde Basketball cup i Sverige. Laget består av 8 spillere og har etter trenerbytte nå Steven Andersen som hovedtrener og Stine Arnesen som lagleder.

G17 (2008)

G17 har to lag, ett i B-serien og ett i A-serien. Kullet har hatt noe frafall og har hatt noen utfordringer med å ha nok spillere til begge lagene i seriekampene. Med stor innsats fra spillere og noe hospitering fra G16 blir begge lagene opprettholdt ut sesongen. Lagene deltok på Aarhus Basketballfestival våren 2024. Dette var lagets første utenlandscup som ble en stor opplevelse for alle. Laget fikk Fairplay-prisen i denne cupen. Høsten 2024 deltok laget på Silver Cup på Kongsberg. For våren 2025 har laget meldt seg på Skøvde Basketball cup i Sverige. Laget har Rokas Rasikas som hovedtrener med Thomas Valderhaug som assistenttrener og Dag Frogner som lagerleder for G17B og Jan Erik Gustavsen for G17A.

J17

Klubben har dessverre få aktive jenter. Jentene er samlet på J17 som består av en liten gruppe jenter født 2010-2007. Jentene spiller i serien J17B. Til tross for at de er få og flere er yngre enn mange av motstanderne har de kjempet godt og også vunnet noen kamper. En fin jentegjeng som trenes av Rokas Rasikas og med bistand fra Matias Smørvik og Milla Hol fra vårt “Jente rekrutt” tilbud og Geir Inge Hols som lagleder.

G18 (2007)

G18 består av 8 spillere født 2008 og med hospitering fra enkelte spillere fra G17A. Laget har gjort det veldig bra i serien og ligger an til å gå videre til Regionsmesterskapet. G18 deltok mai 2024 i Pirates Cup og kom på første plass i sin aldersklasse. Laget deltok også på Bærum Open men da som U19-lag. Laget trenes av Rokas Rasikas med ed Thomas Valderhaug som assistenttrener og Julia Lindland som lagleder.

G19

Klubben har ikke hatt G19 lag dette året. Klubben har hatt en avtale om parallell spilletillatelse med TNT Towers for enkelte spillere i denne aldersklassen denne sesongen.

3M

Herrelaget består av noen faste herrespillere med bistand fra ulike spillere fra ungdomsstallen. Laget trenes av Rokas Rasikas som også selv spiller med dette laget.

Sportsplan:

Klubben har i 2024 utarbeidet en ny Sportsplan. Sportsplanen skal revideres og følges opp av Sportslig utvalg i 2025.

**SAK 9 BEHANDLE KLUBBENS REGNSKAP OG KONTROLLUTVALGETS BERETNINGSAK**

|  |  |  |
| --- | --- | --- |
| **Regnskap 2024 - Skien Basketballklubb** |  |  |
| Driftsinntekter |  | 2023 | 2024 |
|   | Medlemsavgift (medlem og treningsavgift) | 218451,00 | 405000,00 |
|   | Sponsor | 15000,00 | 85000,00 |
|   | Tilskudd offentlige midler | 77175,00 | 231938,00 |
|   | Tilskudd grasrotandel | 29685,00 | 32380,00 |
|   | Tilskudd søkte midler | 0,00 | 222618,00 |
|   | Momskompensasjon | 64689,00 | 57352 |
|   | Inntekter Hallvakt | 30000,00 | 30000,00 |
|   | Inntekter fra Arrangementer | 0,00 | 28100,00 |
|   | Inntekter VIPPS kiosksalg | 44890,00 | 69921,00 |
|   | Inntekter VIPPS draktsalg | 34220,00 | 20275,00 |
|   | Inntekter VIPPS Dugnad | 0,00 | 20298 |
|   | SUM Driftsinntekter | 514110,00 | 1202882,00 |
| Driftsutgifter |  |  |  |
|   | Trenerhonorar, fast | 361325 | 287850,00 |
|   | Trenerhonorar, ekstra | 73753 | 16806,00 |
|   | Trenerhonorar, klær | 0 | 5270,00 |
|   | Domerhonorar | 52000 | 64750,00 |
|   | Dommerhonorar sekretariat | 17100 | 21020,00 |
|   | Halleie | 15138 | 25592,00 |
|   | Forsikring | 3811 | 3838,00 |
|   | Inventar | 0 | 16139,00 |
|   | Utstyr, sportslig | 8139 | 15964,00 |
|   | Medlemsavgift (lisenser) | 2855 | 4558,00 |
|   | Arrangementer | 0 | 34764,00 |
|   | Kostnader Administrasjon | 1867 | 9607,00 |
|   | Kostnader Videresalg kiosk | 0 | 14712,00 |
|   | Kostnader Videresalg drakter | 48503 | 35300,00 |
|   | Kurs og opplæring | 0 | 13700,00 |
|   | Kostnader cuper | 39000 | 0 |
|   | NBBF Serieavgift | 5000 | 65006,00 |
|   | NBBF NM avgift | 0 | 24709,00 |
|   | NBBF Kostnader administrasjon | 0 | 4440,00 |
|   | Dugnad overført til lagkontoer | 0 | 19758,00 |
|   | Saksomkostninger | 91476 | 0,00 |
|   | SUM Driftskostnader | 719967 | 683783,00 |
| Finansposter |  |  |  |
|   | Renteinntekter | 127 | 116 |
|   | Bankgebyr | 1608 | 1546 |
|   | SUM Finansposter | 1481 | 1430 |
| Årsresultat |  |  |  |
|   |   | -207338 | 517669 |
| Disponering av årets resultat |  |  |
|   | Til (fra) egenkapital |   | 517669 |
|   | Inngående saldo Sparebank 1 1.1.24 |   | 90585,00 |
|   | Utgående saldo Sparebank 1 31.12.24 |   | 614785 |

|  |  |
| --- | --- |
| Gjeld Totalt | 115740,50 |
| Utestående NBBF | 115740,50 |

Kontrollutvalgets beretning ettersendes.

SAK 10 VEDTA MEDLEMSKONTINGENT, TRENINGSKONTINGENT ELLER GI FULLMAKT TIL Å FASTSETTE TRENINGSAVGIFTER

* Medlemskontingent sendes ut ca 15.1 for eksisterende medlemmer og fortløpende for nye medlemmer. Kontingenten er kr 200,-.
* Treningskontingent gjelder sesong 15.9 - 14.9 hvert år og sendes ut ca 15.9 for eksisterende medlemmer. Nye medlemmer kan prøve ut tilbudet gratis i inntil 4 uker før treningsavgift sendes ut. For medlemmer som starter opp etter 31.12 faktureres halv treningsavgift.
	+ EasyBasket 6-8 år kr 1500,-
	+ EasyBasket 9-11 år kr 2000,-
	+ Barnelag (U13) med 2 faste treninger pr uke kr 2500,-
	+ Ungdomslag (U14-U19) med 2 faste treninger pr uke kr 3000,-
	+ Ungdomslag (U14-U19) med 3 faste treninger pr uke kr 3500,-
	+ Seniorlag med 1 fast trening pr uke kr 1500,-
	+ 3x3 med 1 fast trening pr uke kr 1000,-

|  |
| --- |
| Søskenmoderasjon gis med 20% avslag pr yngre søsken |

SAK 11 VEDTA KLUBBENS BUDSJETT SKIEN GHOSTS BASKETBALLKLUBB

|  |  |  |
| --- | --- | --- |
| Budsjett 2025 - Skien Basketballklubb |   |   |
|  | Regnskap 2024 | Budsjett 2025 |
| Balanseposter |   |   |
| Bankkonto Sparebank 1 | 614785 |   |
| Driftsinntekter |  |  |
| Medlemsavgift (medlem og treningsavgift) | 405000,00 | 350000 |
| Sponsor | 85000,00 | 80000 |
| Tilskudd offentlige midler | 231938,00 | 150000 |
| Tilskudd grasrotandel | 32380,00 | 30000 |
| Tilskudd søkte midler | 222618,00 | 100000 |
| Momskompensasjon | 57352 | 50000 |
| Inntekter Hallvakt | 30000,00 | 30000 |
| Innteker fra Arrangementer | 28100,00 | 30000 |
| Inntekter VIPPS kiosksalg | 69921,00 | 60000 |
| Inntekter VIPPS draktsalg | 20275,00 | 0 |
| Inntekter VIPPS Dugnad | 20298 | 0 |
| SUM Driftsinntekter | 1202882,00 | 880000 |
| Driftsutgifter |  |  |
| Trenerhonorar, fast | 287850,00 | 350000 |
| Trenerhonorar, ekstra | 16806,00 | 50000 |
| Trenerhonorar, klær | 5270,00 | 9500 |
| Domerhonorar | 64750,00 | 65000 |
| Dommerhonorar sekretariat | 21020,00 | 25000 |
| Halleie | 25592,00 | 25000 |
| Forsikring | 3838,00 | 4000 |
| Innventar | 16139,00 | 10000 |
| Utstyr, sportslig | 15964,00 | 50000 |
| Medlemsavgift (lisenser) | 4558,00 | 5000 |
| Arrangementer | 34764,00 | 30000 |
| Kostnader Administrasjon | 9607,00 | 10000 |
| Kostnader Videresalg kiosk | 14712,00 | 15000 |
| Kostnader Videresalg drakter | 35300,00 | 0 |
| Kurs og opplæring | 13700,00 | 20000 |
| Kostnader cuper | 0 | 100000 |
| NBBF Serieavgift | 65006,00 | 80000 |
| NBBF NM avgift | 24709,00 | 25000 |
| NBBF Kostnader administrasjon | 4440,00 | 5000 |
| Dugnad overført til lagkontoer | 19758,00 | 0 |
| SUM Driftskostnader | 683783,00 | 878500 |
| Finansposter |  |  |
| Renteinntekter | 116 | 200 |
| Bankgebyr | 1546 | 1700 |
| SUM Finansposter | 1430 | 1500 |
| Driftsresultat | 517669 | 0 |

**SAK 12 FORSLAG OG SAKER**

12 A) Endring av lov om Skien basketballklubb

Det foreslås en endring av lov om Skien basketballklubb § 16, punkt 14, bokstav a)

«Styre med leder, nestleder, 3 styremedlemmer 1 varamedlem».

Det ble angivelig vedtatt på årsmøtet i 2022 at styret skulle endres til «Styre med leder, nestleder, 5 styremedlemmer 1 varamedlem». Loven er derimot ikke endret og det foreligger ikke protokoll fra dette årsmøtet. Det legges dermed inn for ordens skyld et forslag om å endre/beholde lovens tekst.

Foreslås endret til:

«Styre med leder, nestleder, 3 styremedlemmer 1 varamedlem».

**SAK 14 VALG AV STYRE**

Årsmøtet skal foreta følgende valg:

a) Styre med leder, nestleder, 3 styremedlemmer 1 varamedlem. b) Kontrollutvalg med 2 medlemmer og 1 varamedlem. c) Representanter til ting og møter i de organisasjonsledd idrettslaget har representasjonsrett eller gi styret fullmakt til å oppnevne representantene. d) Valgkomité med leder, to medlemmer og ett varamedlem.

a)

|  |  |  |
| --- | --- | --- |
| Styreverv: | Navn: | Velges for: |
| Styreleder | *Ettersendes* | 1 år |
| Nestleder | *Ettersendes* | 1 år |
| Styremedlem | *Ettersendes* | 2 år |
| Styremedlem | *Ettersendes* | 2 år |
| Styremedlem | *Ettersendes* | 1 år |
| Varamedlem | *Ettersendes* | 2 år |

b)

|  |  |  |
| --- | --- | --- |
| Verv: | Navn: | Velges for: |
| Kontrollutvalgsmedlem | *Ettersendes* | 1 år |
| Kontrollutvalgsmedlem | *Ettersendes* | 1 år |
| Varamedlem | *Ettersendes* | 1 år |

c) Styret gis fullmakt til å oppnevne representanter til ting og møter i de organisasjonsledd idrettslaget har representasjonsrett.

d)

|  |  |  |
| --- | --- | --- |
| Verv: | Navn: | Velges for: |
| Valgkomite leder | *Ettersendes* | 2 år |
| Valgkomite medlem | *Ettersendes* | 1 år |
| Valgkomite medlem | *Ettersendes* | 1 år |
| Valgkomite varamedlem | *Ettersendes* | 2 år |

Vedlegg

[Lov-for-Skien-Basketballklubb-11.06.21.pdf](https://www.ghosts.no/wp-content/uploads/2022/03/Lov-for-Skien-Basketballklubb-11.06.21.pdf)

[SPORTSPLAN](https://www.ghosts.no/wp-content/uploads/2024/06/Sportsplan.pdf)

[Sportsplan-vedlegg-utviklingstrapp.pdf](https://www.ghosts.no/wp-content/uploads/2024/06/Sportsplan-vedlegg-utviklingstrapp.pdf)

[Sportsplan-vedlegg-skadefri.pdf](https://www.ghosts.no/wp-content/uploads/2024/06/Sportsplan-vedlegg-skadefri.pdf)